قانون آزادی ہند 1947ء

4 جولائی 1947ء کو ایک مسودہ قانون برطانوی پارلیمنٹ میں پیش کیا گیا۔ 15جولائی کو دارالعوام نے اس کی منظوری دے دی، 16 جولائی 1947ء کو دار الامرا نے بھی اس کو منظور کیا۔ 18 جولائی 1947ء کو شاہ برطانیہ نے اس کی منظوری دے دی، پھر اس قانون کے تحت تقسیم ہند عمل میں لائی گئی اور دو نئی عملداریاں آزاد مملکت پاکستان اور آزاد مملکت بھارت وجود میں آئیں۔ قانون کو شاہی اجازت 18 جولائی 1947ء کو حاصل ہوئی۔ اور دو نئے ممالک پاکستان اور بھارت 15 اگست 1947ء کو وجود میں آئے۔

اس قانون کے اہم نکات درج ذیل ہیں:
 دو نئے ممالک پاکستان اور بھارت بنائے جائیں گے۔
 دونوں ممالک مکمل طور پر آزاد و خود مختار ہوں گے ان پر برطانوی حکومت مکمل طور پر ختم کر دی جائے گی۔
 دونوں ممالک کی اپنی مجالس قانون ساز ہوں گی جو ان ممالک کے لیے آئین بنائیں گی۔
 جب تک نیا آئین نہیں بنتا اس وقت تک 1935ء کا قانون مجریہ  رائج رہے گا، تاہم دونوں ممالک کی اسمبلیاں اس آئین میں ترمیم کا اختیار رکھتی ہیں۔
 حکومت برطانیہ اور ہندوستانی شاہی ریاستوں کے درمیان تمام معاہدے ختم کیے جاتے ہیں۔
 حکومت برطانیہ کو یہ اختیارات نہیں ہوں گے کہ وہ کسی ملک کی قانون ساز اسمبلی کے بنائے ہوئے قانون کو رد یا منظور کریں یہ اختیارات اس ملک کے گورنر جنرل کو حاصل ہیں۔
 شاہ برطانیہ کے خطابات میں سے شہنشاہ ہند کا خطاب ختم کیا جاتا ہے۔

 حوالہ جات 

زمرہ:1947ء میں بین الاقوامی تعلقات
زمرہ:1947ء میں بھارت
زمرہ:1947ء میں پاکستان
زمرہ:برطانوی ہند میں قانون سازی
زمرہ:بھارت اور دولت مشترکہ ممالک
زمرہ:بھارت مملکت متحدہ تعلقات
زمرہ:پاکستان اور دولت مشترکہ ممالک
زمرہ:پاکستان مملکت متحدہ تعلقات
زمرہ:تقسیم ہند
زمرہ:جولائی 1947ء کی سرگرمیاں
زمرہ:قانون میں 1947ء
زمرہ:مملکت متحدہ پارلیمانی ایکٹ 1947ء
زمرہ:آئین پاکستان
زمرہ:برطانوی قانون میں 1947ء